Diari Oficial de la Generalitat Valenciana


Sumari del DOGV 6344, del 31-08-2010 (2010/9288)

Bases per a la selecció i posterior contratació de dues places de conserges d'instal·lacions esportives.
--------------------------------------------------------------------------------------------------------

### Dades del document

Número de DOGV
:   6344

Data del DOGV
:   31-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9288


Data del document
:   16-07-2010

Organisme emissor
:   Ajuntament de l'Alcúdia de Crespins

Tipus de document
:   Anunci

Descriptors 

:   * Alcúdia de Crespins, l'
    * concurs administratiu

Bases per a la selecció i posterior contratació de dues places de conserges d'instal·lacions esportives. [2010/9288]  
L'alcalde president, en Decret número 717/2010, de data 16 de juliol, ha aprovat les bases que han de regir la convocatòria per a la selecció i posterior contractació, amb caràcter de personal laboral fix, de dos llocs de treball, a jornada completa, de conserge d'instal·lacions esportives de l'Ajuntament de l'Alcúdia de Crespins i tot això de conformitat amb les bases següents:  
DECRET  
En compliment de les atribucions conferides a aquesta Alcaldia dicte aquest decret d'acord amb els següents antecedents i fonaments jurídics.  
Antecedents  
Vista, per aquesta alcaldia, l'oferta d'ocupació pública de l'exercici 2009 aprovada per la Resolució 1061/2009, de data 14 de desembre de 2009, publicada en el Butlletí Oficial de la Província de València número 13, de data 16 de gener de 2010, inclou dues places de conserges d'instal·lacions esportives, de l'escala d'administració especial, subescala serveis especials, grup d'agrupacions professionals (anteriorment grup E) en propietat.  
Vistes, per aquesta alcaldia, les bases elaborades en el departament de personal d'aquest Ajuntament.   
Atés, així mateix per aquesta Alcaldia, que, conforme estableix l'article 91 de la Llei 7/1985, de dos d'abril, Reguladora de les Bases de Règim Local, la selecció de tot el personal, ja siga funcionari, ja laboral, ha de realitzar-se mitjançant una convocatòria pública i a través dels sistemes d'oposició, concurs o concurs-oposició lliure, en els quals es garantisquen en tot cas els principis constitucionals d'igualtat, mèrit, capacitat, així com el de publicitat.  
Atés que l'article 21.1.g de la Llei 7/1985, reguladora de les Bases del Règim Local, atribueix a l'alcalde la competència per a aprovar les bases de les proves de selecció del personal funcionari, així com distribuir les retribucions complementàries que no siguen fixes ni periòdiques.  
Atés que l'article 21.1.h del mateix cos legal atribueix a l'alcalde la direcció superior del personal de la corporació, així com el seu nomenament i acomiadament; i que ha de donar compte al Ple en la primera sessió que se celebre.  
Atés que se'ls va notificar, als sindicats més representatius, un esborrany d'aquestes bases, i se'ls va donar el termini de 10 dies perquè pogueren al·legar el que tingueren per convenient; aquest termini ha transcorregut, ja que se'ls va notificar el 25 de juny de 2010, sense que hagen al·legat res.  
D'acord amb els antecedents i fonaments anteriors he decidit:  
Primer  
Convocar un procés selectiu mitjançant oposició per torn lliure dues places la conserges d'instal·lacions esportives, de l'escala d'administració especial, subescala serveis especials, grup d'agrupacions professionals (anteriorment grup E) en propietat, que a continuació es reprodueixen:   
Bases per a la selecció i posterior contractació amb caràcter de personal laboral fix de dos llocs de treball, a jornada completa, de conserge d'instal·lacions esportives de l'Ajuntament de l'Alcúdia de Crespins  
Primera. Objecte de la convocatòria  
L'objecte de la convocatòria és la provisió, mitjançant oposició per torn lliure, i posterior contractació, com a personal laboral fix de dos llocs de conserges d'instal·lacions esportives, inclosos en l'oferta d'ocupació pública corresponent a l'any 2009, aprovada mitjançant la Resolució d'Alcaldia número 1061/2009 i publicada en el Butlletí Oficial de la Província de València de 16 de gener de 2010, número 13.  
Aquests llocs estan classificats en la plantilla de personal i en la relació de llocs de treball, de conformitat amb el que estableix l'article 76 i disposició addicional setena de la Llei 7/2007, de 12 d'abril, com a agrupació professional equivalent al grup de titulació E.   
Segona. Contingut de la plaça: funcions que ha de realitzar  
Són funcions dels llocs de treball a cobrir les que figuren en la relació de llocs de treball de l'Ajuntament de l'Alcúdia de Crespins -llocs de treball números 46 i 48- document aprovat definitivament en la sessió plenària de data 3 de juliol de 2008 i publicada en el Butlletí Oficial de la Província de València, de 17 de juliol de 2008, en la redacció que se'ls dona mitjançant l'acord plenari de data 24 de juliol de 2009 per la qual s'aprova el pressupost general de la corporació i la plantilla de personal corresponent a l'exercici de 2009.  
En concret les funcions que s'ha de fer són les següents:  
Realització de tasques pròpies de subaltern, com ara vigilància i custòdia, així com la realització de tasques d'uixer, en l'àmbit del centre on presta serveis. Realització de tasques de manteniment de la instal·lació.  
En relació amb el contingut del lloc li corresponen les funcions següents:  
· Obertura de portes, tancament de les instal·lacions i condicionament de les mateixes (pistes, pistes, piscines?). Encendre i apagar llums, sistemes de calefacció, reg, i restants serveis d'aquest.   
· Vigilància de les instal·lacions.  
· Manteniment, neteja i reg de les pistes esportives, instal·lacions i edificis (s'hi inclouen canvis de llums, panys, persianes, pintura, canvis d'aixetes, i reparacions de caràcter senzill, així com elaborar parts d'avisos a les brigades d'obres i serveis); s'hi inclouen treballs de desinfecció i descalcificació i manteniment dels elements enjardinats.  
· Manteniment de la piscina, amb la inclusió de l'aigua de la piscina; a aquest efecte s'utilitzaran els productes químics que siguen necessaris.   
· Marcar el camp de futbol, posar xarxes, porteries-  
· Arreplegada i entrega de documents en diverses institucions o centres (bancs, Ajuntament, correus...) així com atendre als subministradors que realitzen entregues en el centre.  
· Confeccionar llistes d'usuaris.  
· Realitzar funcions d'entrega i venda de tiquets, així com el seu ingrés en les dependències que se li designen pels òrgans de govern municipals i distribuir les pistes i les instal·lacions entre els usuaris.  
· Informació al públic, presencial i telefònica (inclosa l' entrega de sol·licituds, l'explicació de requisits, la informació en general).  
· Realització dins de les dependències de trasllat del material, mobiliari, etc.  
· Vetlar pel correcte comportament i l'ús de les instal·lacions pels usuaris del servei.  
· Qualsevol altra tasca relacionada amb el lloc de treball que se li encomane.  
Tercera. Requisits dels aspirants  
Seran requisits per a participar en les proves selectives:  
· Tindre la nacionalitat espanyola, sense perjuí del que disposa l'article 57 de la Llei 7/2007, de 12 d'abril.  
· Tindre complits 16 anys i no excedir l'edat màxima de jubilació forçosa.  
· Posseir la capacitat física funcional per al desenvolupament de les tasques corresponents a la plaça que es convoca.  
· No haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en el que haguera sigut separat o inhabilitat. En cas de ser nacional d'un altre estat, no trobar-se inhabilitat o en situació equivalent, ni haver-se sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.   
Totes les condicions enumerades hauran de complir-se pels aspirants el dia en què finalitze el termini de presentació d'instàncies.  
Quarta. Presentació d'instàncies  
Les sol·licituds per a prendre part en el procediment selectiu, en la qual els aspirants faran constar que coneixen i accepten les bases i que reunixen els requisits indicats en la base tercera, es dirigiran a l'alcalde president de la corporació, i es presentaran al Registre General de l'Ajuntament o en qualsevol de les formes previstes en l'article 38 de la Llei 30/1992, de 26 de novembre, durant el termini de 20 dies naturals, comptadors des de l'endemà de la publicació de l'extracte corresponent de la convocatòria en el Butlletí Oficial de l'Estat.  
Les instàncies hauran d'anar acompanyades obligatòriament, per a ser admés en el procés selectiu de:   
· Fotocòpia compulsada del document nacional d'identitat.  
· ustificant d'ingrés dels drets d'examen que es fixa en 50 euros, els quals es pagaran a l'entitat bancària Bancaixa, compte número 3917-1547-21-0155577141, indicant «en concepte de drets d'examen per a la provisió de dos llocs de conserge d'instal·lacions esportives adscrites a la brigada municipal de l'Ajuntament de l'Alcúdia de Crespins».  
Cinquena. Llista d'aspirants admesos i exclosos   
Per a ser admés n'hi haurà prou que els aspirants manifesten per escrit a les seues instàncies que complixen tots i cada un dels requisits exigits a les bases, referits a la data de finalització del termini de presentació d'instàncies i haver pagat els drets d'examen amb justificant de l'ingrés.  
Finalitzat el termini, mitjançant resolució, es declararà aprovada provisionalment la llista d'admesos i exclosos. Aquesta resolució, que es publicarà en el Butlletí Oficial de la Província de València, indicarà el termini de 10 dies per a l'esmena de defectes pels aspirants exclosos. Així mateix, en el dit termini, els interessats podran presentar qualsevol reclamació pertinent. Els errors de fet es podran esmenar en qualsevol moment, d'ofici o a petició de la persona interessada. Si no es produeix cap reclamació, la resolució provisional esdevindrà en definitiva.   
En qualsevol altre cas, resoltes les reclamacions i les esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà igualment en el Butlletí Oficial de la Província de València, on s'indicarà la data, el lloc i l'hora d'inici del primer exercici. La publicació d'aquesta resolució serà determinant dels terminis a l'efecte possibles reclamacions.  
Sisena. Òrgans de selecció  
El tribunal qualificador estarà format pels següents membres i els seus suplents respectius:  
President: un funcionari de carrera de la corporació de la mateixa titulació o superior a la requerida en la convocatòria.  
Suplent: un funcionari de carrera de la corporació de la mateixa titulació o superior a la requerida en la convocatòria.  
-Secretari: un funcionari de carrera de la corporació de la mateixa titulació o superior a la requerida en la convocatòria.   
Suplent: un funcionari de carrera de la corporació de la mateixa titulació o superior a la requerida en la convocatòria.  
Vocals: un representant del Consell de la Generalitat Valenciana nomenat per la Direcció General de Cohesió Territorial, que inclou el nomenament del suplent respectiu.  
Dos funcionaris de carrera o personal de naturalesa laboral de caràcter fix o indefinit que posseïsquen la mateixa titulació o superior a l'exigida en la convocatòria i els suplents corresponents.  
El tribunal podrà requerir l'assessorament de qualsevol treballador de l'Ajuntament, en els aspectes que requerisquen un coneixement especialitzat, el qual col·laborarà amb el tribunal i tindrà veu però no vot.   
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament. Les persones proposades o designades per a actuar com a membres del tribunal hauran d'abstindre's de formar-ne part quan concórreguen les circumstàncies establides en l'article 28 de la Llei 30/1992, sense perjudici de la possibilitat de la seua recusació, de conformitat amb el que estableix l'article 29 de la mateixa norma.  
Així mateix estarà facultat per a resoldre les qüestions que puguen suscitar-se durant la realització de les proves, per a adoptar els acords necessaris que en garantisquen l'ordre correcte, en tot allò que no preveuen aquestes bases, i per a la seua adequada interpretació.  
A l'efecte del que disposa l'article 30 del Reial Decret 462/2002, de 24 de maig, el tribunal que actua en aquesta prova selectiva tindrà la categoria tercera de les recollides aquest reial decret, tant pel que fa a les assistències dels membres del tribunal com dels seus assessors i col·laboradors.   
Setena. Ordre d'actuació dels aspirants  
Els aspirants seran convocats per a cada exercici en crida única i perdran el seu dret en el supòsit de personació en els llocs de realització de l'exercici i ja s'hagen iniciat les proves o per la inassistència a aquestes, encara que es dega a causes justificades.   
En el supòsit de proves orals o altres de caràcter individual i successiu, el tribunal podrà valorar les causes al·legades i admetre l'aspirant, sempre que aquestes no hagen finalitzat i l'admissió no incomplisca el principi d'igualtat amb la resta dels aspirants.   
L'orde d'intervenció dels aspirants en aquells exercicis que no es puguen realitzar conjuntament serà l'alfabètic,s'iniciarà amb l'aspirant el cognom del qual comence per la lletra Z, de conformitat amb la Resolució de 23 d'abril de 2008, de la Conselleria de Justícia, Interior i Administracions Públiques del Consell.  
El Tribunal podrà en qualsevol moment requerir els aspirants perquè acrediten la seua identitat, i hauran d'anar proveïts del document nacional d'identitat o documento que faça d'aquest.  
Huitena. Procés selectiu  
De conformitat amb el que establix l'article 91 de la Llei 7/85, de 2 d'abril, reguladora de les Bases de Règim Local, s'estableix com a sistema de selecció el d'oposició lliure.  
Aquesta constarà de dos exercicis, de caràcter obligatori, i caldrà obtindre un mínim de 5 punts en cada exercici. En conseqüència, cada exercici es valorarà de 0 a 10 punts.  
Primer exercici, obligatori i eliminatori: consistirà a contestar per escrit un qüestionari de 20 preguntes quadriopcionals amb una sola resposta correcta, en un temps màxim de quaranta-cinc minuts, basat en el contingut del programa que s'adjunta com a annex I part general. Aquest exercici es puntuarà de 0 a 10 punts, i s'haurà d'obtindre un mínim de cinc punts per a superar-lo.  
A l'efecte de puntuació d'aquest exercici les respostes correctes es valoraran amb 0,5 punts, les incorrectes es penalitzaran amb (-) 0,25 punts i les no contestades no obtindran puntuació.  
Segon exercici, de caràcter obligatori i eliminatori: consistirà en la resolució, per escrit, d'una o diverses qüestions, o casos pràctics relacionats amb les matèries pròpies del lloc de treball i que s'assenyalen en l'annex I d'aquestes bases.   
El tribunal assenyalarà en el moment de proposar l'exercici el temps màxim per al seu desenvolupament. Aquest exercici serà eliminatòria i es puntuarà de 0 a 10 punts, i caldrà per a superar-lo i passar al següent un mínim de 5 punts.  
La puntuació d'aquest exercici es realitzarà mitjançant el càlcul de la mitjana aritmètica de les puntuacions atorgades per cada un dels membres del tribunal.  
La puntuació resultant estarà determinada per la suma de les puntuacions obtingudes en cada un dels exercicis.  
En el cas que algun tema integrant del programa annex a la convocatòria es vera afectat per alguna modificació, ampliació o derogació legislativa durant el transcurs d'aquesta, s'exigirà en tot cas la legislació vigent en el moment de realització de les proves.  
Novena. Relació d'aprovats  
La qualificació final del procés estarà determinada per la suma de les puntuacions obtingudes en l'oposició. En cas d'empat, l'ordre s'establirà segons els criteris següents:  
Haurà d'ajustar-se en primer lloc a la major puntuació obtinguda en el segon exercici i, si persistira l'empat, aquest es desfarà mitjançant sorteig.   
Les llistes definitives es publicaran al tauler d'anuncis de l'Ajuntament, i indicaran l'orde de puntuació de l'oposició, sense que el tribunal puga declarar que ha superat el procés selectiu un nombre d'aspirants superior al de les places convocades.   
Deu. Presentació de documents  
El tribunal de selecció elevarà a l'alcalde la proposta de nomenament perquè, per mitjà de resolució, es procedisca al nomenament de l'aspirant proposat.  
L'aspirant, per a ser nomenat, haurà de presentar en el registre de l'Ajuntament, dins del termini de 20 dies naturals, des que es faça pública la relació d'aspirants aprovats, els documents acreditatius de les condicions de capacitat i els requisits exigits en la convocatòria.   
La falta de presentació de la documentació dins del termini indicat, excepte en els casos de força major, o si de la presentació d'aquests es desprén que no reuneix els requisits exigits en la convocatòria, l'aspirant no podrà ser nomenat i quedaran anul·lades totes les actuacions, sense perjudici de la responsabilitat en què haja pogut incórrer per falsedat en la instància.   
Onze. Formalització de la contractació laboral   
Transcorregut el termini de presentació de la documentació, l'alcalde dictarà la Resolució, que es publicarà en el Butlletí Oficial de la Província de València, on nomenarà l'aspirant i procedirà a subscriure el contracte corresponent de naturalesa laboral, que tindrà caràcter indefinit.  
Dotze. Incidències  
El tribunal quedarà autoritzat per a resoldre els dubtes que es presenten i prendre els acords necessaris per al correcte orde del procés selectiu en tot allò no previst en aquestes bases.  
Tretze. Borsa de treball  
Amb els aspirants no seleccionats, que hagen superat algun dels exercicis que componen el procés selectiu, es formarà borsa de treball per al supòsit que es produïsquen vacants en el lloc de treball que constitueix l'objecte d'aquesta convocatòria. La crida es produirà per ordre de puntuació i tindrà una validesa fins a la convocatòria de noves places o fins a l'esgotament de la borsa.  
Catorze. Normativa i recursos   
En el no previst en aquestes bases, la convocatòria es regirà pel que disposa la normativa estatal sobre la funció pública, integrada fonamentalment per la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, preceptes vigents de la Llei 30/1984, de 2 d'agost, de Mesures per a la Reforma de la Funció Pública, així com pel que disposa la Llei 7/1985, de 2 d'abril, Reguladora de les Bases de Règim Local i pel Reial Decret 896/1991, normativa autonòmica sobre funció pública i pel Reial Decret Legislatiu 1/1995, de 24 de maig, pel qual s'aprova el Text Refós de la Llei de l'Estatut dels Treballadors, així com pel que estableixen les bases generals de selecció de personal al servei de les entitats locals de la Comunitat Valenciana, aprovades per la Resolució de 14 de novembre de 2005 del director general d'Administració Local de la Conselleria de Justícia, Interior i Administracions Públiques de la Generalitat Valenciana, publicades en el Diari Oficial de la Generalitat Valenciana número 5155, de 15 de desembre de 2005, en tot allò que no s'opose a la normativa anteriorment exposada.  
Contra aquestes bases, l'acord d'aprovació de les quals és definitiu en via administrativa, així com contra aquells actes definitius que es deriven de l'aprovació d'aquestes bases, les persones interessades podran interposar:  
· Recurs potestatiu de reposició davant del mateix òrgan que les va dictar, en el termini d'un mes, comptador des de l'endemà de la seua publicació.   
· Recurs contenciós administratiu, davant del jutjat contenciós administratiu corresponent dels de València, en el termini de dos mesos, comptador des de l'endemà de la seua publicació o en el supòsit d'haver-se interposat recurs de reposició, comptador des de l'endemà de la notificació de la seua resolució o publicació expressa, o en el termini de sis mesos, comptadors a partir de l'endemà de la resolució presumpta del recurs, la qual es produirà pel transcurs d'un mes des de la interposició d'aquest sense que s'haja notificat resolució expressa.  
Quinze. Publicació  
Aquestes bases es publicaran en el Butlletí Oficial de la Província, el Diari Oficial de la Comunitat Valenciana, així com el corresponent anunci de la convocatòria en extracte en el Butlletí Oficial de l'Estat.   
ANNEX I  
Temari  
Tema 1. La Constitució espanyola de 1978. Drets i deures dels espanyols.  
Tema 2. El municipi. Concepte. Els òrgans de govern municipals: L'alcalde, el Ple i la Junta de Govern local. El terme municipal. La població. L'empadronament. Altres entitats locals.  
Tema 3. Obligacions i competències dels ajuntaments. Les ordenances municipals: concepte i classes. Els bans de l'Alcaldia. Potestat sancionadora. Procediment sancionador.  
Tema 4. El procediment administratiu: Concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases del procediment administratiu i recursos contra actes. Notificacions i comunicacions. La notificació per correu. La comunicació telefònica i telemàtica.  
Tema 5. Personal al servei de les entitats locals. Funcionaris, personal eventual i personal laboral. Drets i deures del personal al servei de l'administració local.  
Tema 6. Seguretat i salut en el treball. Prevenció de riscos laborals. Elements de seguretat. Plans d'emergència en edificis i serveis públics.  
Tema 7. Serveis i dependències municipals. Ubicació, funcions i activitats que en elles es desenrotllen. Funcions del treball de conserge. La missió del lloc.  
Tema 8. L'atenció al ciutadà: Acollida i informació. Dret dels ciutadans a la informació. L'accés als arxius i als registres. Els serveis d'informació i de reclamació administratius.  
Tema 9. Instal·lacions del Poliesportiu Municipal de l'Alcúdia de Crespins.   
Tema 10. Nocions elementals d'electricitat, llanterneria, obra, fusteria, jardineria, calefacció i aire condicionat.   
Tema 11. Nocions sobre piscines, instal·lacions cobertes i la resta d'instal·lacions esportives.  
Tema 12. Llei 10/1990, de 15 d'octubre, de l'Esport. Reglament sanitari de piscines d'ús col·lectiu.  
Tema 13. Manteniment i conservació d'instal·lacions esportives. Avaries més freqüents i la seua reparació. Manteniment de vestidors. Manteniment i reparació de persianes i finestres.  
Segon. Aprovar les bases contingudes en l'annex 1 d'aquest decret, per les que es regirà la convocatòria.  
Tercer. Publicar aquesta convocatòria i les sues bases en el Butlletí Oficial de la Província de València i en el Diari Oficial de la Comunitat Valenciana i un extracte de la convocatòria en el Butlletí Oficial de l'Estat.  
Quart. Donar compte d'aquesta resolució al Ple de la corporació en la primera sessió que aquest celebre.   
L'Alcúdia de Crespins, 16 de juliol de 2010.- L' alcalde: Javier Sicluna Lletget.